
Tlačová správa


Objem vyhlásených a ukončených verejných obstarávaní v prvom štvrťroku tohto roku klesol

Bratislava 14. mája – Vo Vestníku verejného obstarávania sa v marci tohto roku objavili zákazky iba za 289 miliónov EUR. Ide o najnižšie číslo od júla 2013. V prvom kvartáli predpokladaný investovaný objem prepadol o viac než štvrtinu 
(-27,5 percent). Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie uverejnených ku koncu marca 2015 vo Vestníku verejného obstarávania. 

V marci tohto roku vypísali verejní obstarávatelia, obstarávatelia a osoby, ktorým bola poskytnutá dotácia necelé štyri stovky (373) súťaží. Ich celková predpokladaná hodnota bola najnižšia od júla predminulého roka (2013). Firmy v uvedenom mesiaci našli vo Vestníku verejného obstarávania zákazky za celkom 289 miliónov EUR. To je v porovnaní s minulým rokom prepad o 40,8 percenta. Zápornou bilanciou skončil aj celý prvý štvrťrok tohto roka: hodnota vyhlásených zákaziek klesla o viac ako štvrtinu (-27,5 percent). Objem nadlimitných zákaziek, teda zákaziek s predpokladanou hodnotou vyššou ako 200 tisíc EUR u služieb a tovarov a vyšší ako 5 miliónov EUR u stavebných prác, klesol oproti januáru až marcu 2014 o pätinu (-21,2 percent). „Na pokles vyhlásených zákaziek prostredníctvom Vestníka verejného obstarávania v prvom štvrťroku 2015 mali vplyv legislatívne zmeny. Významný podiel na počte aj objeme zákaziek  majú  Európske štrukturálne a investičné fondy. V súčasnosti sa programové obdobie 2007 – 2013  končí a začína sa nové programové obdobie. Projekty zo „starého“ obdobia sa v tomto roku obstarávajú len v obmedzenom rozsahu, vzhľadom na krátkosť času na ich realizáciu. Naopak projekty z Programového obdobia 2014-2020 sa ešte obstarávať nezačali. Predpokladáme, že v druhom polroku roku 2015 a začiatkom roku 2016 sa situácia výrazne zmení,“ hovorí predsedníčka Úradu pre verejné obstarávanie Zita Táborská. „Na vývoj celkového objemu verejných zákaziek mal aj negatívny vplyv znateľný pokles objemu novo zadaných stavebných zákaziek. V prvom štvrťroku totiž došlo k poklesu nových verejných investícií do stavebníctva,“ doplňuje Jiří Vacek, riadite’l analytické spoločnosti CEEC Research.

Hodnota  vyhlásených verejných obstarávaní v rokoch 2012 až 2015
	Zákazky celkom
	Celkom

	
	mil. EUR
	medziročná zmena v %

	2012
	5 987
	
	.

	2013
	8 377
	
	+39,9

	2014
	6 616
	
	-21,0

	1. štvrťrok 2015
	986
	
	-27,5


Zdroj: Vestník verejného obstarávania, výpočty CEEC Research

Počet vyhlásených verejných obstarávaní v prvom štvrťroku tohto roku oproti januáru až marcu 2014 klesol o desatinu (12,7 percent) na 1 246 zákaziek. Tento pokles je do značnej miery dôsledkom „veľkej novely“ zákona  o verejnom obstarávaní č. 95/2013 Z. z., ktorá nadobudla účinnosť 1. 7. 2013. Podprahové zákazky sa zlúčili s podlimitnými a zmenil sa spôsob ich zverejňovania. Pokiaľ by sme porovnávali iba nadlimitné zákazky, dostaneme medziročný nárast počtu vyhlásených verejných obstarávaní o 3,6 percent. 

Počet  vyhlásených verejných obstarávaní v rokoch 2012 až 2015
	Zákazky celkom
	Celkom

	
	počet
	medziročná zmena v %

	2012
	8 916
	
	.

	2013
	9 919
	
	+11,2

	2014
	8 064
	
	-18,7

	1. štvrťrok 2015
	1 246
	
	-12,7


Zdroj: Vestník verejného obstarávania, výpočty CEEC Research

Verejní obstarávatelia, obstarávatelia a osoby, ktorým bola poskytnutá dotácia z týchto zákaziek viac zrušili, ako zadali. Zo súťaží uverejnených vo Vestníku verejného obstarávania v prvom štvrťroku tohto roku ich bolo zatiaľ zrušených 5 percent. Podľa predbežného objemu by malo ísť o 4 percentá investícií. K ďalšiemu rušeniu zákaziek bude pravdepodobne ešte dochádzať, takže vyššie uvedené pomery sa ďalej budú meniť. Ukončených bolo zatiaľ jedno percento súťaží. Podiel ukončených zákaziek je v roku 2015 malý, pretože niektoré vyhlásené verejné obstarávania ešte bežia. Zo zákaziek, ktoré boli vyhlásené v roku 2014, ich bolo zatiaľ ukončených 58 percent (asi 55 percent celkového objemu). 

V prvom štvrťroku 2015 bolo zatiaľ zadaných (ukončených) 994 zákaziek v celkovej hodnote 0,9 miliardy EUR. To je o 29,4 percent menej ako v porovnateľnom období minulého roku. Pokiaľ by sme posudzovali hodnotu zadaných zákaziek iba pre nadlimitné zákazky, dostaneme takmer tretinový medziročný pokles o 32,5 percent. 

Počet zadaných zákaziek v rokoch 2012 až 2015
	Zákazky celkom
	Celkom

	
	počet
	medziročná zmena v %

	2012
	7 813
	
	.

	2013
	8 896
	
	+7,7

	2014
	5 766
	
	-30,8

	1. štvrťrok 2015
	994
	
	-6,1


Zdroj: Vestník verejného obstarávania, výpočty CEEC Research

O pripravovaných štátnych investíciách budú poprední predstavitelia štátu hovoriť na STRETNUTÍ LÍDROV SLOVENSKÉHO STAVEBNÍCTVA 2015, ktoré sa uskutoční 
19. mája 2015 v hoteli Double Tree by Hilton v Bratislave. Viac na
www.ceec.eu

Alena Bradáčová
PR & Communication Director

E-mail: bradacova@ceec.eu
Tel.: +420 777 299 790


CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.
CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.



	
Metodika výpočtu:
· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie
· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách

